Nové znenie
Návrh
NARIADENIE VLÁDY
Slovenskej republiky
z ………………. 2003,

ktorým sa ustanovujú záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov

Vláda Slovenskej republiky podľa § 8 ods. 1 zákona č.529/2002 Z. z. o obaloch  a o zmene a doplnení niektorých zákonov nariaďuje:
§ 1
Týmto nariadením sa do právneho poriadku Slovenskej republiky transponuje smernica Rady Európskej únie uvedená v prílohe č. 1.
§ 2
Záväzné limity pre rozsah zhodnocovania^1) odpadov z obalov a záväzné limity pre rozsah recyklácie^2) odpadov z obalov vo vzťahu k celkovej hmotnosti odpadov z obalov sú ustanovené v prílohe č. 2.
§ 3
Toto nariadenie nadobúda účinnosť 1. februára  2003.